Suresh 71 Views PAWEL.
PAWEL.
ప్రభాతవార్త స్పోర్ట్స్‌ ప్రతినిధి: విచిత్ర బౌలింగ్‌ యాక్షన్‌తో నెటిజన్లను అమితంగా ఆకట్టుకున్నాడు రొమేనియా బౌలర్‌ పావెల్‌ ఫ్లోరిన్‌. యూరప్‌ టీ10 లీగ్‌లో క్లజ్‌ క్రికెట్‌ క్లబ్‌కు ఆడుతున్న ఫ్లోరిన్‌ మంగళవారం నాటి మ్యాచ్‌లో వైవిధ్యకర బౌలింగ్‌తో అందరినీ ఆశ్చర్యపరిచాడు. అయితే తన బౌలింగ్‌ యాక్షన్‌పై భిన్న రకాల కామెంట్లు వస్తున్న నేపథ్యంలో పావెల్‌ స్పందించాడు. చాలా మంది నా బౌలింగ్‌ యాక్షన్‌ గురించి రకరకాలుగా మాట్లాడుకుంటున్నారు. నేను వాటిని పట్టించుకోను. ఈ ఆటలో మేము అంత ప్రొఫెషనల్‌కాదు. కానీ క్రికెట్‌ అంటే నాకు చాలా ఇష్టం. లీగ్‌లో వరుస మ్యాచ్‌ల్లో ఓడినప్పటికీ మాలో ఆత్మవిశ్వాసం పెరిగిందని పావెల్‌ చెప్పుకొచ్చాడు.22ఏళ్లకు క్రికెట్‌ ఆడటం మొదలుపెట్టిన పావెల్‌ ప్రస్తుత వయసు 40 సంవత్సరాలు…క్రికెట్‌లో దక్షిణాఫ్రియా మాజీ క్రికెటర్‌ డివిలియర్స్‌తనకు ఆదర్శమని తెలిపాడు. ఎనిమిది జట్లు రెండు గ్రూపులుగా  విడిపోయి ఈ టీ10 లీగ్‌లో పోటీపడ్డాయి. క్లజ్‌ క్రికెట్‌ క్లబ్‌ ఒక్క మ్యాచ్‌లోనూ విజయం సాధించకుండా గ్రూప్‌-ఏలో ఆఖరి స్థానంలో నిలిచింది.